I fræ Vivadi

Ugolin e Vadin Vivadi son stæti dui fræ zeneixi, navegatôi, do III secolo.
A lô va o merito de avei çercou de arrivä in India attraverso l'Oceano, düxento anni primma de Cristoffa Combo e Vasco de Gama.

 Biografìe 
E notissie che emmo in sce liatri son purtroppo scarse: no se sa dove voessen effettivamente arrivä, ni comme segge finio o sö viægio.

 A cronaca de Iacopo Doia 
L'annalista Iacopo Doia, scrivendo di anni dao 1280 ao 1294, o dixe che in to mazzo do 1291 due nave ao comando di Vivadi partivan da Zena pe unna- spedision mai tentä fin a alloa, çercando de passâ Gibiltæra per mare Oceanum ad partes Indiæ, ä riçerca de unna növa via pe o commercio de spesie e atre merçe. E nave saieivan stæte viste pe l' ürtima votta de fronte a Gozora (a l'atessa de Canaie). 

Ai tempi in ti quæ scriveiva o Doia, che comme emmo visto o conclüdde i sö annali in to 1294, a l'ea ancon viva a speransa de rivedde tornä i Vivadi a Zena. Segondo Alberto MagnaghiEnciclopedia Italiana, Roma, Istituto dell'Enciclopedia Italiana, 1937. a neçescitæ da spedision a nasceiva dao fæto che proprio in to mazzo 1291 o Soldan d'Egitto o l'occupava San Zane d'Acri, ürtimo possedimento crestian in Sciria, taggiando ai Europei a via terrestre do commercio con l'India. I Zeneixi çercavan rimedio attraverso di atre vie terrestre (comme quella de Trebisonda) e con audaci spedisioin comme quella de Ugolin e Vadin Vivadi. Diversci scriti do Trexento e di secoli succescivi tratten di Vivadi, ma e sole notissie següe restan quelle do Iacopo Doia, divulgæ solo in to 1743 pe merito do Canale, storico zeneize.

 Ipotesi in sce a rotta 
No l'è ben ciæo se l'intension di Vivadi a l'ea quella de circumnavegä l'Africa, passando o Cao de Bonn-a Speransa o se, razzunte e Canaie, vueivan mette a prua a Ovest pe arrivä in India attraverso l'Oçeano Atlantico, comme aveiva pensou de fä o Combo in to 1492. Pâ che e nave, arrivæ all'artessa de Cao Juby, seggian stæte derfæte da unna tempesta, o seggian finie in man ai Berberi (Zena a l'ea alloa in guæra co-o Marocco).

 Notte 

 Conligaménti esterni 


Categorîa:Biografìe
Vivaldi